cyanic-selkie/wikianc huggingface dataset:
Јаков I (Англија)
Јаков I или Џејмс I (James I and VI; — ) — крал на Англија, првиот владетел од Стјуарди (1603-1625), кој ја заменил веќе изумрената династија Тјудори. Со Шкотска владеел како Јаков VI Отворено го поддржувал апсолутизмот, тврдејќи дека кралот треба да владее без ограничувања од страна на парламентот, црквата, да донесува закони и да суди според своја волја. Тој се обидел да владее според овие принципи во земјата каде што во парламентот имал долга историја и голем углед, и каде што кралот не можел да наметнува даноци без одобрение од парламентот. Бил оженет со данската принцеза Ана.
Во прилог на антагонизам на монархот и парламентот, Англија во тоа време била разрешена во споровите во врска со верските прашања. Англиканската црква, иако не ги задоволувала католиците, па дури и поддржувачите на реформацијата, сепак го задржала старото учење и црковната организација. Затоа покренал иницијатива за превод на Библијата наречен „Библија на кралот Јаков“ (King James Version) на исправославните библии, која денес е официјална во англиканството. Поддржувачите на реформацијата кои биле силни во Шкотска, која имала заеднички крал со Англија, се нарекувале пуританци, неконформисти и презвитеријанци. Кралот сакал да наметне единство во црквата затоа што ги прогонувал пуританците, од кои многу ја напуштиле земјата и побарале прибежиште ви новосоздадените колонии во Северна Америка.
Давор Здравковски
Давор Здравковски (роден на 20 март 1998 г.) — македонски фудбалер кој игра во АЕЛ Лимасол како играч од средниот ред.
Клупска кариера
Роден во Скопје, Здравковски бил дел од младинската екипа на Македонија Ѓорче Петров, а во летото 2015 година го забележал својот прв настап за првиот тим на клубот во Втората македонска фудбалска лига. На крајот на сезоната, Македонија Ѓорче Петров изборила пласман во Првата македонска фудбалска лига. Во својата премиерна сезона во Првата македонска фудбалска лига, Здравковски се изборил за местото во почетниот состав и одиграл вкупно 33 натпревари за својот клуб.
Во август 2017 година тој потпишал тригодишен договор со кипарскиот прволигаш АЕЛ Лимасол. Два месеци подоцна, на 26 октомври 2017 година, тој го забележал својот прв настап за клубот, влегувајќи од клупата на натпреварот од првата кипарска лига против Олимпијакос Никозија. На 5 февруари 2021 година, Здравковски го постигнал својот прв гол за својот клуб во победата од 1–0 над Пафос.
Репрезентативна кариера
Здравковски ги поминал сите возрасни категории во националниот дрес и бил регуларен член на репрезентацијата под 19 години за која постигнал пет гола на седум настапи, како и на репрезентацијата под 21 година за која забележал 27 настапи и постигнал два гола.
Здравковски за прв пат добил репрезентативен повик за сениорскиот тим на Македонија од страна на селекторот Благоја Милевски во март 2023 година, за квалификацискиот натпревар за Европското првенство 2024 против репрезентацијата на Малта.
Келн (појаснување)
Келн е германски збор што може да се однесува на:
Хари Потер и Каменот на мудроста
Хари Потер и Каменот на мудроста (Harry Potter and the Philosopher's Stone) е првиот роман од Хари Потер серијалот напишан од Џ. К. Роулинг и го прикажува Хари Потер, млад волшебник. Опишува како Хари открива дека е волшебник, се здобива со неколку пријатели и непријатели во Хогвортс училиштето за магии и волшебништво и со помош на своите пријатели го спречува повраќањето на лошиот волшебник Волдеморт, кој ги убил родителите на Хари, а се обидел да го убие и Хари кога тој имал само една година.
Оваа книга е издадена на 30 јуни, 1997 од Bloomsbury во Лондон, а во САД под името Harry Potter and the Sorcerer's Stone од Scholastic Corporation во 1998. Ги има освоено поголем дел од наградите во Обединетото Кралство, кои се судени од деца, а и неколку други награди во САД. Книгата го има достигнато врвот на списокот за најпродавани фиктивни дела на New York Times во август 1999 година и останува близу врвот на тој список во поголем дел од 1999 и 2000. Преведен е на неколку останати јазици и е направен во истоимен долгометражен филм.
Повеќето критични прегледи биле поволни, коментирајќи на Роулинговата имагинација, хумор, едноставност, директен стил и паметната конструкција на заплетот, иако неколку се пожалиле дека последните глави изгледале избрзани. Пишувањето е споредувано со тоа на Џејн Остин, една од омилените писателки на Роулинг, со тоа на Роалд Дал, чии дела доминираат во детските приказни пред појавувањето на Хари Потер, и со тоа на античкиот грчки раскажувач на приказни Хомер. Додека некои коментатори сметаат дека книгата гледа наназад на викторијанските и едвардијански приказни за интернати, други пак сметаат дека жанрот е цврсто сместен во модерниот свет со обработување на етички и општествени прашања.
Хари Потер и Каменот на мудроста, заедно со останатиот дел од Хари Потер серијалот, е нападнат од неколку религиозни групи и забранет во некои држави поради оптужувањата дека романите промовираат вештерство. Сепак, некои христијански коментатори имаат напишано дека книгата илустрира важни христијански гледишта, вклучувајќи ја моќта на саможртвувањето и начините на кои човековите одлуки ги обликуваат нивните карактери. Педагози го гледаат Хари Потер и Каменот на мудроста и неговите продолженија како значајни помагала во подобрувањето на писменоста поради популарноста на книгите. Серијата е исто така искористена како извор на предметни поуки во образовни техники, социолошки анализи и маркетинг.
Посвета
За Џесика, која сака приказни;
за Ен, која ги сакаше приказните исто така;
и за Дaj, која ја слушна оваа приказна прва. Книгата е посветена на три женски роднини на авторката: Џесика е нејзината најстара ќерка, Ен беше нејзината мајка која умре од мултипла склероза, а Дaj е нејзината сестра.
Заплет
Веднаш пред започнувањето на книгата, Волдеморт, најмоќниот зол волшебник од кога паметат волшебниците, ги убил родителите на Хари, но мистериозно исчезнал откога не успеал да го убие Хари. Додека волшебничкиот свет го слави падот на Волдеморт, професорот Дамблдор, професорката МекГонагал и Хагрид го сместуваат едногодишното сираче под грижа на неговите безтални (неволшебнички) тетка и тетин, Вернон и Петунија Дарсли.
Десет години, тие и нивниот син Дадли го третираат Хари како најлош вид слуга. Кусо време пред единаесеттиот роденден на Хари, серија од писма пристигнува, адресирани до Хари, но уништени од неговиот тетин пред Хари да може да ги прочита. Како резултат на тоа, дожд од писма паѓа во куќата низ секој отвор, колку и да е малечок тој, и за да го избегне ова, Вернон Дарсли ја носи својата фамилија на осамен остров. Додека тие се сместуваат таму, Хагрид влегува преку вратата и му го кажува на Хари тоа што Дарслиеви го криеле од него: Хари е волшебник и е прифатен како ученик во Хогвортс за таа учебна година.
Хагрид го носи Хари во Дијагон Алејата, магичен предел за шопинг во Лондон, каде Хари сосема е збунет кога открива дека е познат помеѓу волшебниците и вештерките како „момчето што преживеа“. Тој исто така дознава дека во волшебничкиот свет е прилично богат, затоа што дел од богатството на неговите родители останало на депозит во банката Гринготс. Воден од страна на Хагрид, тој ги купува книгите и опремата што му е потребна за Хогвортс – и открива дека единственото стапче што му одговара нему е всушност близнакот на онаа на Волдеморт.
Месец подоцна, Хари го напушта домот на Дарслиеви за да го фати Хогвортс Експрес од железничката станица Кингс Крос. Таму тој се запознава со фамилијата Визли, која му покажува како да помине преку магичниот ѕид до Перонот 9¾, каде што чека возот. Додека е на возот Хари се спријателува со Рон Визли, кој му кажува дека некој пробал да ограби трезор во Гринготс. И друг нов ученик, Драко Малфој, придружуван од неговите дебели телохранители Креб и Гојл, се понудува да го советува Хари, но на Хари не му се допаѓаат ароганцијата и предрасудите на Драко.
Пред првата вечера во училиштето во Големата Сала, новите ученици се распределуваат во домови со помош на Сортирачката Капа. Капата ги распределува поголемиот број од учениците брзо – посебно кога ги прати Драко, Креб и Гојл во Слитерин – но има телепатска дискусија со Хари за тоа дали амбициите на момчето го прават Слитерин најдобриот избор за него. Кога Хари тивко, но жестоко се спротивставува, Капата го праќа да им се придружи на Визлиеви во Грифиндор. Додека Хари се опушта после вечерата, професорот Снејп го погледнува и тој почувствува како болка го пронижува во лузната на челото, која му ја оставил Волдеморт.
После трауматичен прв час по Напивки со Снејп, Хари и Рон го посетуваат Хагрид, кој живее во селска куќа на работ од Забранетата Шума. Таму тие дознаваат дека обидот за грабеж во Гринготс се случил во времето кога Хари подигал пари, и Хари се сеќава дека Хагрид ја напушта банката со мал пакет.
За време на првиот час за новите ученици по летање, Невил Лонгботом си го скршува зглобот и Драко си зема за право да го фрли Запаметкото на кревкиот Невил високо во воздух. Хари го брка на својата метла, го фаќа Запаметкото само на неколку инчи од земјата. Професорката МекГонагал излегува надвор и го назначува за нов Трагач на Грифиндор.
Драко ги намамува Рон и Хари на полноќна екскурзија, а Невил и заповедничката Хермиона Гренџер го придружуваат парот за да го држат подалеку од неволји. Сите четворица по несреќа влегуваат во забранет ходник и наоѓаат соба во која има огромно триглаво куче. Групата забрзано се повлекува, и само Хермиона забележува дека кучето стои врз врата во подот. Хари заклучува дека чудовиштето го чува пакетот што Хагрид го подигна од Гринготс.
Откако Рон ја критикува покажаното сезнаење на Хермиона на Волшебства, таа се крие и плаче во женскиот тоалет. Професорот Квирл известува дека трол влегол во занданите. Додека сите други ја евакуираат зградата, Хари и Рон брзаат да ја предупредат Хермиона. Тролот ја фаќа на тесно Хермиона во тоалетот но, додека Хари го прободува со своето стапче во носот, Рон го нокаутира тролот со неговата сопствена ластегарка, употребувајќи ја магијата за левитација што Хермиона ја демонстрираше на Волшебства. Кога неколку професори доаѓаат, Хермиона ја презема вината за борбата и станува блиска пријателка со двете момчиња.
Вечерта пред првиот квидич меч на Хари, тој го гледа Снејп како добива медицинска грижа од страна на Филч поради гризнување од страна на триглавото куче. За време на играта, метлата на Хари излегува од контрола, загрозувајќи го неговиот живот, а Хермиона забележува дека Снејп зјапа во Хари и мрмори нешто. Таа трча брзо до местото на професорот, соборувајќи го по пат професорот Квирл, и ја запалува мантијата на Снејп. Хари ја повраќа контролата врз метлата и го фаќа Златниот Скривач, извојувајќи победа за Грифиндор. Хагрид одбива да поверува дека Снејп бил одговорен за опасноста на Хари, но му се испушта дека тој го купил триглавото куче, и дека чудовиштето чува тајна што им припаѓа на професорот Дамблдор и некој човек наречен Николас Фламел.
Хари и Визлиеви остануваат во Хогвортс за Божиќ, и еден од подароците на Хари, од анонимен праќач, е Невидливата Наметка. Хари ја употребува Наметката за да бара во библиотеката во Ограничениот Оддел, информации за мистериозниот Фламел, мора да ги избегне Снејп и Филч откако маѓепсана книга вреска, и се пикнува во соба во која се наоѓа Огледалото на Ерисед, кое ги покажува неговите родители и неколку од неговите предци. Хари станува зависен од визиите на Огледалото и е спасен од професор Дамблдор, кој му објаснува дека Огледалото му покажува на гледачот онаа по што најочајнички копнее.
Кога останатите ученици се враќаат за второто полугодие, Драко си игра мајтап со Невил, и Хари го утешува Невил со Чоколадна Жаба. Картичката за собирање од Чоколадната Жаба објаснува дека Фламел е 665 годишен алхемичар кој го поседува единствениот познат еликсир на животот. Неколку дена покасно, Хари го забележува Снејп како се прикрадува кон периферијата на Забранетата Шума. Таму тој го слушнува половина од тајниот разговор за Каменот на мудроста, во кој Снејп го прашува на професорот Квирл дали нашол начин како да помине преку триглавото куче и застрашувачки му вели на Квирл да одлучи на чија страна е. Хари заклучува дека Снејп пробува да го украде Каменот и дека Квирл подготвил серија пречки за да го одбрани.
Тројцата пријатели откриваат дека Хагрид одгледува бебе змеј, што е против волшебничкиот закон, и уредуваат да го прокриумчарат надвор од земјата околу полноќ. Драко пристигнува, со надеж дека ќе ги доведе во неволја, а Невил доаѓа за да ги предупреди за ѓаволштината на Драко. Иако Рон е каснат од змејот и е во болница на оздравување, Хари и Хермиона успеваат да го испратат змејот безбедно надвор од земјата. Како и да е, нив ги фаќаат, и Хари ја губи Невидливата Наметка. Како дел од нивната казна, Хари, Хермиона, Драко и Невил се доделени да му помогнат на Хагрид да го спаси лошо повредениот еднорог во Забранетата Шума. Тие се разделуваат на две групи, и Хари и Драко го наоѓаат мртвиот еднорог, опкружен со неговата крв. Силуета со качулка се наведнува над трупот и ја пие крвта, додека Драко вреска и бега. Силуетата со качулка се движи накај Хари, кој е соборен на земјата од агонија во лузната. Кога Хари си доаѓа при свест, силуетата со качулка ја нема и кентаур со име Фиренц се понудува да го однесе качен на неговиот грб до училиштето. Кентаурот му кажува на Хари дека пиењето на крвта на еднорогот ќе го одржи животот на смртно повредена личност, но ќе ја остави истата едвај жива. Фиренц претпоставува дека Волдеморт ја пие крвта на еднорогот за да собере доволно сила и да го направи еликсирот од Каменот на мудроста, и да се здобие со целото здравје и сила со пиењето на истиот. Кога Хари ќе се врати во замокот, открива дека некој му ја оставил Невидливата Наметка под чаршафите.
Неколку недели подоцна, додека се опуштаат по завршувањето на серија испити, Хари одеднаш се прашува како нешто толку илегално како што е змејско јајце се нашло во посед на Хагрид. Чуварот на имотот вели дека му било дадено од туѓинец со качулка кој му купил неколку пијачки и го прашал како да помине преку триглавото куче, што Хагрид признава дека е лесно – музиката го заспива. Откривајќи дека една од пречките до Каменот на мудроста не е повеќе безбедна, Хари оди да го информира професорот Дамблдор, само за да дознае дека директорот штотуку заминал на важен состанок. Хари заклучува дека Снејп ја излажирал пораката и го тргнал Дамблдор на страна и дека ќе се обиде да го украде Каменот таа вечер.
Волдеморт на тилот на професорот Квирл е врвот во книгата „Хари Потер и Каменот на мудроста“. Покриени со Невидливата Наметка, Хари и неговите двајца пријатели одат во одајата на триглавото куче, каде Хари го заспива ѕверот со свирење на флејта. По паѓањето во врата во подот, тие поминуваат серија од пречки, од која секоја од нив бара специјални способности кои ги има некој од нив тројца, и една во којашто Рон мора да се жртвува самиот себе. Во последната соба Хари, сега сам, го наоѓа Квирл, кој му ги врзува рацете и нозете цврсто со магични јажиња. Квирл признава дека тој го пуштил тролот што се обиде да ја убие Хермиона во тоалетот, и дека тој се обидел да го убие Хари за време на првиот квидич меч, но бил соборен од страна на Хермиона. Снејп се обидувал да го заштити Хари затоа што се сомневал во Квирл. Квирл му служи на Волдеморт и, по неуспехот да го украде Каменот на мудроста од Гринготс, му дозволил на својот господар за го опседне со цел да ги подобрат нивните шанси за успех. Како и да е, единствениот друг предмет во собата е Огледалото на Ерисед, и Квирл не може да види ни знак од Каменот. На заповед од Волдеморт, Квирл го одврзува Хари и го присилува да застане пред Огледалото. Хари чувствува како каменот паѓа во неговиот џеб и пробува да одолговлекува. Квирл го тргнува својот турбан, откривајќи го лицето на Волдеморт на неговиот тилот. Волдеморт се обидува да го земе Каменот од Хари, но само допирајќи го Хари предизвикува месото на Квирл да гори. По понатамошната борба, Хари се онесвестува.
Тој се буди во училишната болница, каде што професорот Дамблдор му вели дека преживеал затоа што неговата мајка го жртвувала нејзиниот живот за да го заштити, и дека Волдеморт не можел да ја разбере моќта на таквата љубов. Волдеморт го оставил Квирл да умре, и е веројатно да се врати на некои други начини. Дамблдор предвидува дека Огледалото им покажувало на Волдеморт и Квирл како тие го прават еликсирот, но тие сакале да го употребат Каменот на мудроста; Хари беше во можност да го види Каменот во Огледалото затоа што тој сакал да го најде, а не да го употреби. Каменот тогаш е уништен.
Издавање
Во 1990, писателката Џ. К. Роулинг заедно со своето момче сакала да се пресели во стан во Манчестер: „Откако поминав една цела недела барајќи стан, решив сама да се вратам во Лондон и се качив на воз, кога одеднаш идејата за Хари Потер се појави во мојата глава... Слабото, мало, црнокосо, момче стануваше повеќе од волшебник за мене... Започнав да ја пишувам „Каменот на мудроста“ истата таа вечер. Иако, првите неколку страни сега воопшто не се слични со готовата книга.“
Космос-1183
Космос-1183 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 мај 1980 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1183 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 72,8°. Најголемото растојание од Земјата го достигнал на 414 км, а најмалото на 356.
Блеки (гитара)
Во 1970-та Ерик Клептон ја замени својата Гибсон гитара со фендер стратокастер, што во голема мера се должело на влијанието на Џими Хендрикс и на неговиот колега од „Blind Faith“, Стиви Винвуд. Неговара прва, чиј прекар бил „Brownie“, ја користел при снимањето на албумите „Eric Clapton“ и „Layla and Other Assorted Love Songs“.
Истата година во продавницата за гитари „Sho-Bud“ во Нешвил, Тенеси, Клептон купил шест „vintage strats“ гитари, секоја по сто долари. Откако по една им доделил на Џорџ Харисон, Пити Тоуншенд и Стиви Винвуд, ги земал најдобрите делови од останатите три и ја состави „Блеки“, именувана според нејзиниот црн крај.
Последното познато место каде што јавноста ја видела „Блеки“ било на телевизиската реклама, во 1990, за јапонската автомобилска фирма Хонда. На барање од компанијата, Клептон ја искористил „Блеки“ за да сними ново соло на песната „Bad Love“ во Њујорк кое било поставено на рекламата. Оваа гитара на сцена била донесена и за време на снимањта во 1991 во „Royal Albert Hall“.
Рекордна цена на светско ниво
Во 2004 „Блеки“ била продадена за 959,500 американски долари на аукција за поддршка на „Crossroads Centre“, установа основана од Клептон како рехабилитационен центар за одвикнување од зависност од дрога и алкохол. Последната цена била понудена од американскиот национален центар за музичка опрема „Guitar Center“, со што клептоновата гитара го поставила новиот светски рекорд како најскапа гитара. (Во 2006, друг стратокастер, потпишан од група на познати музичари, меѓу кои и Клептон, бил продаден за 2,6 милиони американски долари на хуманитарната аукција за помош на жртвите од земјотресот во индискиот океан. Со ова е поставен новиот рекорд за најскапа гитара на светот)
Репродукција
Во ноември 2006, фирмата Фендер најавила лимитирана репродукција од 275 „Блеки“ гитари, идентични на оригиналната. Гитарите биле пуштени во продажба на 24 ноември 2006, и биле продадени за само неколку часа.
Агент Смит
Агентот Смит — измислен лик и примарен антагонист во франшизата „Матрица". Него го глуми Хуго Вивинг (и накратко Јан Блис).
Во 2008 година Агентот Смит бил избран од „Магазин империја“ како 84. најголем филмски карактер на сите времиња.
Преглед
Смит започна како агент во програмата за вештачка интелигенција во „Матрица“, која е програмирана да го одржува редот во системот со прекинување на човечката симулација која ќе донесе нестабилност на симулираната реалност, како и сите непријателски програми кои повеќе не служат на целта на колективната машина. За таа цел, Смит и неговите колеги поседуваат голем број на натчовечки атрибути од нивната способност да ги извртуваат правилата на „Матрица“. Смит ја манифестира својата физичка форма со населување и презапишување на симулираното тело на човекот поврзан во Матрицата; со движење од тело во тело, тој може да се реформира себеси ако е "убиен" (при што убиено е само телото на домаќинот) и се појавува речиси насекаде. Тој може да ги надмине ограничувањата на гравитацијата и човечкото тело, давајќи му брзина и сила доволна за бескорисно да ги избегнува куршумите, удар со голи раце во бетон и да скокне невозможни растојанија. Тој и другите агенти носат слушалки кои им овозможуваат да комуницираат едни со други моментално и да ги согледаат постапките на другите луѓе кои се приклучени во Матрица преку еден вид заедничка свест. Кога Агентот Смит ја отстранува својата слушалка за време на првиот филм, тој не е свесен за нападот врз зградата во која го држи Морфеус. Смит е вооружен во првиот филм со пустинскиот орел.
На крајот од првиот филм Смит се чини дека е избришан од Нео. Меѓутоа, во продолженијата, Смит се откри дека е поврзан со Нео, што му овозможило да се спротивстави на испраќањето до изворот на системот каде што уништените програми се трајно избришани. Откако веќе не е агент, Смит е ослободен од контролата на машините и постои како отпадничка програма која се манифестира слично на компјутерски вирус што се повторува, во споредба со неговата оригинална способност заснована на агент да живее во едно тело поврзано во Матрицата. Смит ја добива моќта да ја копира неговата физичка форма врз кој било ентитет во Матрица, ставајќи ја раката во нивното тело и ширејќи црна течност која ги претвора во копија од себе, што резултира со постојана растечка армија на Смитс, поврзана во една свест. Сепак, Смит ја надминува нивната свест и постои во надворешниот свет. Ова се гледа кога Смит го презема телото на Бане во „The Matrix Reloaded“; сепак, тој е одбиен кога тој се обидува да го стори истото со Морфеј и Нео. Вистинската моќ на Смит произлегува од неговата способност да ги апсорбира спомените и моќта од неговите жртви, човечки и програмски, така што како кулминација, го презеде Оракл и се бореше со Нео во последната битка на серијата Матрица.
Дизајн
Сите агенти (освен агентите Пери и Пејс од играта Матрица) се кавкаски мажи, наспроти населението на Сион, кое содржи луѓе од многу етнички групи. Агентите носат правоаголни очила за сонце и темнозелени деловни костуми; откако Смит го губи својот статус како агент, неговиот костум станува црн, а неговите очила за сонце се заглавуваат со конци што ја приближуваат заоблената форма на оние што ги носи Нео. За разлика од другите агенти кои покажуваат апатија кон човечката раса, Смит има акутна одвратност кон човештвото. Во првиот филм, тој изразува желба да ја напушти Матрицата за да избега од својата одвратна маска, и причините што со Сион ги уништи неговите услуги повеќе нема да бидат потребни, дозволувајќи му во извесна смисла да ја "остави" Матрицата. Ова барем делумно го објаснува неговиот екстремен антагонизам кон Нео, кој немилосрдно се бори да го спаси Сион.
Другите агенти имаат заеднички англосаксонски имиња како Браун, Џонс и Томпсон. Тоа беше споменато во филозофскиот коментар на ДВД-колекцијата дека имињата на Смит, Браун и Џонс можат да бидат ендемски за самиот систем, демонстрирајќи многу „роботски“ начин на размислување на Машините.
Необичната улога на Нео како Едно е контрастирана од Смит, кој, преку повторувањето, станува "многумина". Кога Нео го прашува Орак за Смит, Оракл објаснува дека Смит е спротивен на Нео и неговиот негативен.
За разлика од другите ликови во „Матрица“, Смит речиси секогаш го нарекува Нео како "г-дин Андерсон". Тој го нарекува "Нео" само еднаш во секој дел од трилогијата: првпат кога го интервјуира Нео за неговиот двоен живот, вториот пат кога тој ги вади слушалките, а третиот пат кога ја повторувај линијата на неговата визија за Нео.
Вивинг за филмската серија во 2003 година изјавил дека секогаш ќе биде трилогија, и дека Смит секогаш ќе биде таму, опишувајќи го Смит како „повеќе слободен агент“ подоцна во серијата.
Личност
Од самиот почеток, евидентно е дека агентот Смит е значително посилен, попаметен и посамостоен од другите агенти. Додека другите агенти ретко дејствуваат без да се консултираат меѓусебно преку нивните слушалки, до точка каде што често си ги завршуваат речениците едни со други, Смит обично е оној што дава нарачки или ја користи својата слушалка за да собере информации за сопствените цели. Смит, исто така, се чини дека е водач на други агенти во првиот филм, бидејќи тој има овластување да започне напади со Сентинел во реалниот свет. Како и со другите агенти, Смит генерално пристапил кон проблемите преку прагматична гледна точка, но, кога е потребно, исто така дејствува со брутална сила и очигледен бес, особено кога е провоциран од Нео.
Слушалките претставуваат некоја форма на контролен механизам од страна на машините. Забележливо е дека кога го испрашува Морфеус, ги праќа другите агенти од собата, потоа ја отстранува слушалката, ослободувајќи се од врската до машините пред да го изрази своето мислење за човештвото. На почетокот од вториот филм, слушалката на Смит е испратена до Нео во плик како порака од Смит, која ја претставува новоизбраната слобода на Смит.
Агентот Смит се жали на Морфеј дека Матрицата и нејзините жители мирисаат одвратно. Смит има отворена омраза кон луѓето и нивната слабост на телото. Тој го споредува човештвото со вирус, организам на болести кој ќе се повторува неконтролирано и на крајот ќе ја уништи нивната околина. Иронично, Смит на крајот станува компјутерски вирус, кој се размножува додека не ја надмине целата матрица.
Во исто време, Смит развива непријателство кон самата Матрица, чувствувајќи дека тој е исто толку затвореник на тоа како на луѓето со кои има задача да ги контролираат. Подоцна тој развива огромна и поотворена желба за уништување на човештвото и на машините.
Тој, исто така, беше прикажан како нихилист, што на крајот кулминира во неговата изјава дека целта на животот е да се стави крај и да му се припише живот на Нео за неговото утврдување на ова. За време на неговиот последен пресврт со Нео, Смит налутено ги отфрла причините како слободата, вистината, мирот и љубовта како обични човечки обиди да го оправда бесмисленото и бесцелно постоење и е сосема неспособно да разбере зошто Нео продолжува да се бори против него и покрај сознанието дека тој не може да победи.
Сестрите Вачовски коментираа дека постепена хуманизација на Смит во текот на Матрица е процес наменет за огледало и рамнотежа на сопствената зголемена моќ на Нео и разбирање на светот на машината.
Во "Гардијан" еден новинар коментирал дека Смит навистина ужива во својата работа.
Оплодување
Оплодување (фертилизација) — процес при којшто доаѓа до соединување на женската (јајце-клетка) и машката (сперматозоид) гамета. При оплодувањето настанува и навлегување на хаплоидниот сет од хромозоми на сперматозоидот во јајце-клетката, која исто така содржи хаплоиден број на хромозоми. Како резултат на ова се формира една диплоидна клетка наречена зигот. Во основа, овој процес е ист кај растенијата и животните, со некои специфични за нив разлики.
Оплодување кај растенијата
По опрашувањето кај растенијата, поленот со машките гамети кои ги содржи се наоѓа на устенцето (жигот) на плодникот, во кој женската гамета е сместена во семеновиот зачеток. Бидејќи поленот е на извесно растојание од јајце-клетката, тој никне и образува поленова цевка, која издолжувајќи се надолу низ столбчето, навлегува во семеновиот зачеток. Притоа се образува ембрионална торбичка во која се наоѓа јајце-клетката. Врвот на поленовата цевка, во која се наоѓаат секогаш две машки гамети, навлегува во ембрионалната торбичка преку микропилата. Една од двете машки гамети се спојува со јајце-клетката и дава зигот, кој ќе се развие во ембрион на ново растение. Другата гамета се соединува со диплоидното централно јадро на ембрионалната торбичка, при што се образува ендоспермот, односно ткивото од кое ќе се исхранува ембрионот.
Оплодувањето поттикнува и други промени: интегументот (надворешниот дел на семеновиот зачеток) образува семена обвивка (Testa) околу ембрионот и ендоспермот; венечните ливчиња од цветот отпаѓаат, жигот и столбчето свенуваат, а ѕидот на плодникот (наречен перикарп) образува слој кој го опкружува семето (нуцелус). Перикарпот и семето заедно го чинат плодот. Треба да се спомне и дека кај некои виодови растенија може да се јави појава на апомиксија. При ваква појава, семето се образува без оплодување, меѓутоа формирањето на ендоспермот и развитокот на плодот се одвива како кај другите видови.
Оплодување кај животните
Оплодувањето кај животните настанува на два начина: надворешно и внатрешно.
Надворешното оплодување е релативно примитивно и се одвива надвор од телото на родителите, т.е. во надворешната средина. Притоа, мажјакот ги оплодува јајце-клетките веднаш по нивното снесување од страна на женката. Овој вид на оплодување се среќава кај најголем број водни животни, како што се жаркарите, некои од мекотелите, најголем број од иглокожите, рибите и водоземците.
Внатрешното оплодување е значително покомплицирано и поусовршено од надворешното. Тоа се одвива во телото на женката или во хермафродитниот организам. Застапено е највеќе кај копнените животни, како инсектите, птиците, цицачите итн. За таа цел се развиени копулаторни репродуктивни органи, од кои машкиот ги внесува сперматозоидите во женскиот копулаторен орган, каде се одвива ембриогенезата. Ова значи дека пред внатрешното оплодување треба да дојде до здружување на полово различни единки. При ваков тип на оплодување постојат поповолни и посигурни услови за оплодување, како и поголема заштита и исхрана во развојот на ембрионот. Ова е многу значајно за животот на копното, кадешто владеат понеповолни усови за живеење одошто во водата.
Во еволутивниот развиток на животните, внатрешното оплодување се јавило по надворешното, бидејќи живиот свет најпрво се јавил во водна средина и дури подоцна дел од него преминал на копнен начин на живеење.
Механизам на оплодување кај животните
Со самиот контакт на сперматозоидот со површината на јајце-клетката се предизвикува синџир од метаболитички реакции во истата, со кои започнува ембриогенезата. Пробивањето на сперматозоидот низ различните прегради и мембрани на јајце-клетката се одвива благодарение на акрозомалната и кортикалната реакција.
Акрозомална реакција
Кај многу видови животни јајцата се обвиткани со тенок заштитен слој. На пример, кај морскиот еж тие се обвиткани со желатинозна обвивка, додека кај цицачите со слој од фоликуларни клетки. Овој слој е првата бариера која треба да ја совладаат сперматозоидите кон својот пат кон јадрото на јајце-клетката. Совладувањето на бариерите е и целта на акрозомалната реакција.
При контакт со обвивката на јајце-клетката, од акрозомот (преден дел од главата на сперматозоидот) се ослободуваат белковини, од кои дел се ензими кои прават отвор во желатинозната обвивка, односно ги разлабавуваат фоликуларните клетки од фоликуларната обвивка. Потоа започнува акрозомалниот процес, кој се одвива со полимеризација на контрактилната белковина актин, кој ги пробива вителинската и клеточната мембрана од јајце-клетката. Белковинските молекули кои се наоѓаат на површината од акрозомот се врзуваат за рецепторите од вителинската мембрана, при што се овозможува видово препознавање. Доколку сперматозоидот е од друг вид животно, тој нема да може да влезе, бидејќи белковините се карактеристични за еден вид. По соединување на клеточните мембрани од двете гамети се внесува јадрото на сперматозоидот во цитоплазмата на јајце-клетката. Притоа, женската гамета нагло го менува својот електричен потенцијал, со кој привремено (околу една минута) се заштитува од полиспермија (навлегување на повеќе сперматозоиди).
Кортикална реакција
Долготрајното блокирање на влезот на другите сперматозоиди во јајце-клетката е овозможено со кортикалната реакција. Најпрво кортикалните везикули кои се наоѓаат во кортексот (кората, периферниот дел) на јајцето, се соединуваат со клеточната мембрана и ја ослободуваат својата содржина по пат на егзоцитоза. Ензимите и другите супстанции ослободени од овие везикули го издигнуваат вителинскиот слој и образуваат фертилизациона мембрана која служи како блокада од полиспермија.
'с-Гравеланд
'с-Гравеланд (s-Graveland) (52.23333°N, 5.11667°W) е село во холандската провинција Северна Холандија. Селото е дел од општината Вијдемерен и се наоѓа околу 4 km северозападно од Хилверсум.
Некогашната општина 'с-Гравеланд била споена со Лосдрехт и Недерхорст ден Берг на 1 јануари 2002 и денес ја сочинуваат општината Вијдемерен.
Статистичкиот округ „'с-Гравеланд“, кој го покрива селото и околните месности, брои околу 1180 жители.
Личности
Селото е родно место на прочуениот клавијатурист Густав Леонхарт.
Апоптоза
Апоптоза е процес на програмирана клеточна смрт која се случува кај многуклеточните организми.
За разлика од некрозата, која е форма на трауматска клеточна смрт која резултира од акутна клеточна повреда, апоптозата генерално е корисна во животот на организмот.
Помеѓу 50 и 70 милијарди клетки умираат дневно поради апоптоза кај просечен возрасен човек. Кај децата помеѓу 8 и 14 години, просечно 20 до 30 милијарди клетки умираат дневно.
Тузенбрудер
Тузенбрудер е драмска ТВ-серија на шведската телевизија во три сезони, од 2002 година (сезона 1), 2003 година (сезона 2) и 2006 година (сезона 3). Третиот дел од серијата првпат бил издаден на 10 март 2006 година, монтиран како еден филм, за подоцна да биде прикажан на ТВ како подолга серија.
Сезона 1
Главниот лик на серијата Тузенбрудер е Хофа (Ола Рапаче), кој живее средна класа со сопругата и децата во предградие на Стокхолм. Хофа има свој мал бизнис заедно со неговите најдобри пријатели, Никлас (Шанти Рони) и Хамид (Данило Бејарано). Но, бизнисот оди бавно и тие се во долгови. Прво позајмуваат пари од локалната мафија, а кога не можат да им ги вратат, ја разбираат опасноста во која се и затоа решаваат да ограбат банка.
Сезона 2
Хофа сега одлежува затворска казна за ограбувањето. Тој знае дека неговата сопруга Анели (Ања Лундквист) поминува се повеќе и повеќе време со соседот Патрик (Магнус Крепер), а Хофа е загрижен дека ќе го остави за Патрик. Во затвор Хофа се спријателува со Петер (Јакоб Еклунд) и направија план како да избегаат. Откако ќе излезе од затвор, Петер станува ментално нестабилен без неговите лекови и почнува да убива луѓе. Петер на крајот е фатен од полицијата, но тој го обвинил Хофа за сите убиства. Хофа украл чамец и тргаал накај Балтичкото Море, каде што чамецот тоне во бура.
Сезона 3
Сите претпоставуваат дека Хофа е мртов, и неговата сопруга се омажи за Патрик. Но, Хофа е жив и тој плови на брегот во Естонија и е примен од едно семејство таму. Хофа има врска со жената во семејството и нејзиниот сопруг дознава, но му простува на Хофа кога тој ја спасил неговата мала ќерка од давење. Хофа одлучува дека сака да се врати во Шведска и користи лажен пасош, но полицијата набрзо дознава дека тој повторно се појавил. Во меѓувреме бракот на Анели и Патрик почнува да се распаѓа.
Лиеж-Бастоњ-Лиеж 2014
Лиеж-Бастон-Лиеж 2014 — 100. издание на еднодневната велосипедска трка Лиеж-Бастон-Лиеж. Била одржана на 27 април 2014 на растојание на 263 километри и била тринаесетта трка во сезоната на Светската турнеја.
Трката била освоена од Австралиецот Сајмон Геранс, пред Алехандро Валверде и Михал Квјатковски.
Екипи
Бидејќи Лиеж-Бастон-Лиеж е настан од Светската турнеја на UCI, сите 18 UCI World Tour екипи биле автоматски повикани и се обврзани да испратат екипа. На седум други екипи им биле доделени специјални покани, па со тоа била заокружена група од 25 екипи.
Екипи кои настапиле на трката биле:
Црква „Св. Преображение“ - Зрзе
Свето Преображение или Германова црква — главна манастирска црква на Зрзескиот манастир.
Историја
Црквата била изградена во XIV век. Во 1369 година, кон западната страна на црквата била доградена припрата. Истата година, синовите на Хајко — Прибил и Приезд — со својата мајка дозволиле црквата да биде зографисана, а на западната страна над влезот од внатрешната страна е испишан текст од 1400 година на којшто се споменуваат имињата на таткото, синовите и годината на живописување на припратата. Со запуштањето на манастирот по смртта на кметот Константин и неговите синови на почетокот од XIV век, храмот претрпел сериозни оштетувања при коишто биле уранти сводовите, по што бил обновен во 1535 година, кога бил изработен и нов живопис. Во текот на XVII век, кон западниот дел, како и кон придодадените северен и јужен додаток на црквата бил дограден отворен трем на дрвени столбови. Тремот во целост бил соѕидан во XIX век, а при истата доградба била подигната и камбанаријата.
Архитектура
Градбата на црквата претставува е засводена и еднокорабна со полукружен свод и полукружна внатрешна апсида. Црквата има два влеза на западната и спореден влез на источната страна над кој има ниша со фреска во лоша состојба. Кон западната страна е доградена припрата и отворен трем на дрвени столбови. Пред изградбата на припратата, црквата има влез на јужната и на западната страна, а истиот бил соѕидан.
Икони
Црквата изобилува со ретки икони. Особено се издвојуваат иконата „Исус Христос“ изработена во 1393 година од зографот митрополит Јован, како и „Богородица Пелагонитиса“ изработена во 1422 година од зографот јеромонах Макариј, која се смета за едно од највпечатливите дела на средновековието. Двете икони се изработени во стилот на византиската традиција и со своите стилистички и иконографски одлики се исклучително вредни. Во црквата се наоѓа и иконата „Преобажение Христово“ изработена во 1867 година од крушевскиот мајстор Никола Михајлов, како и Зрзеското четвороевангелие.
Фрескоживопис
Фрескоживописот во припратата содржи претстави на фигури во првата зона и неколку композиции во горните зони, како што се: Причестување на апостолите (на западниот ѕид), сцени од циклусот на Христовите страдања (на јужниот ѕид), Јосиф од Ариматеја го бара од Пилат телото Христово, Недремано око, Христос пред Пилат, Христос пред Кајафа, Ругањето Христово и Поставување крст на Голгота. Фреските во наосот биле насликани во периодот од 1535 до 1540 година од страна на зографот Онуфриј Аргитис. Во првата сезона се претставени Свети Теодор Тирон, Свети Теодор Стратилат и други, а горниот дел се состои од композиции, меѓу кои се издвојуваат оние кои прикажуваат сцени од животот на Исус Христос: Рождество Христово, Сретение Христово и други. Во приказот на Света Троица некои истражувачи забележуваат сличности со карактеристичното претставување на оваа тематика во католичката иконографија во периодот од XV и XVI век. Фресоживописот на западната фасада на западната фасада од храмот изработен во периодот од 1624-1625 година е дело на мајстори од Линотопската уметничка школа, а дело на истите мајстори се и лустерските икони во внатрешнста на храмот.
Галерија
Црквата
NGC 7062
NGC 7062 — расеано ѕвездено јато во соѕвездието Лебед, заведено во Новиот општ каталог на длабоконебесни тела.
Телото било предмет и на други истражувања, па освен како NGC 7062 се споменува и како OCL 205.
Откривање
Телото е откриено на 19 октомври 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7062 е од видот III1p. Видливиот сјај со голо око изнесува 8,3 m. NGC 7062 има само една позната привидна димензија, која изнесува 5'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 23 м 27,4 с, а неговата деклинација, односно висината на лакот на тој агол, +46° 22' 43"".
Други поделби
Проучување на NGC 7062 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 86; додека во Каталогот на основни ѕвезди (GSC) е групиран под бројот 3590. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 589.
Александар Димитровски
Александар Димитровски (роден на во ) — македонски бивш кошаркар и репрезентативец. Тој настапувал на позицијата бек.
Играчка кариера
Димитровски, сезоните 2000/01 и 2001/02 ги одиграл во велешки Жито Вардар. Сезоните 2002/03, 2003/04, 2004/05 ги поминал во Фершпед Работнички и ги освоил двојните круни (Лигата и Купот) во сите тие три сезони. Сезоната 2005/06, Димитровски ја започнал во Работнички, но на полусезоната, во јануари 2006 година, тој ја започнал својата меѓународна кариера и заиграл за полскиот клуб Сласк Вроцлав. Сезоната 2006/07 продолжил во Сласк Вроцлав. За сезоната 2007/08, Димитровски станал кошаркар на тогаш амбициозниот состав за титула - Фени Индустри. Тогаш, Александар ја освоил двојната круна односно Купот 2008 и Првата лига. Сезоната 2008/09 ја започнал во Фени,, но во ноември 2008 година, Димитровски го раскинал договорот со кавадаречкиот клуб и се преселил во Работнички со кој подоцна станал првак во Лигата. Александар останал да биде кошаркар на Работнички во сезоната 2009/10. За сезоната 2010/11, со потпишување на договор во септември 2010 година, „Мачка“ продолжил во редовите на Работнички. Тогаш тој станал првак во Купот 2011 и вицепрвак во Првенството. Сезоната 2011/12, Александар ја поминал во новиот прволигаш, клубот од родниот крај Гевгелија - Кожув. За сезоната 2012/13, Александар се вратил во Работнички по третпат.
Останата кариера
Во јули 2014 година, Димитровски бил назначен за нов спортски директор на клубот Работнички.
Приватен живот
Женет е со пејачката Тамара Тодевска и заедно имаат две деца.
Бардовци
Бардовци — село во Општина Карпош, во околината на градот Скопје.
Историја
Во близината на Бардовци се наоѓа археолошкото наоѓалиште на античкиот град Скупи.
Стопанство
Поради тоа што во Бардовци последниве години се изградени прекрасни куќи и комплекси на куќи на познатите скопски стопанственици, јавни личности и политичари економската структура на населението на Бардовци е драстично променета.
Голем дел староседелското население се занимава со земјоделство. Во Бардовци најмногу се одгледува зелката, по која е и препознатливо селото. Покрај зелката застапени се и репката, цвеклото и пченицата.
Население
Според пописот од 2002 година, селото Бардовци брои 1472 жители, од кои:
Според последниот попис од 2021 година, во селото живеел 2.291 жител, од кои 2.075 Македонци, 9 Албанци, 8 Турци, 3 Роми, 5 Власи, 42 Срби, 1 Бошњак, 39 останати и 109 лица без податоци.
Родови
Бардовци е македонско село.
Според истражувањата од 50-тите на минатиот век, родови во селото се:
Ивановци (3 к.) доселени се од денес албанското село Сечишта кај Качаник (Косово). Го знаат следното родословие: Ристо (жив на 90 г. во 1950-тите) Пешо-Иван, предокот кој се доселил; Битолци (3 к.) доселени се од селото Жабјани, Пелагонија. Го знаат следното родословие: Стојан (жив на 86 г. во 1950-тите) Јован-Тале, кој се доселил со неговиот брат Ристе; Станчевци (5 к.) доселени се од некое село Баница кај Прилеп (?); Шалевци (6 к.) доселени се од селото Огњанци; Асанбеговци (1 к.) доселени се во XIX век од Асанбегово (сега Ченто); Анѓелковци (3 к.) родот го основал Анѓелко кој се доселил како сираче од Скопје; Мицевци (2 к.) доселени се од сега непостоечкото село Јазирци на Скопска Црна Гора; Крстовци (5 к.), Ѓурковци (2 к.), Богдановци (6 к.), Ѓоргијовци (2 к.), Стојановци (2 к.), Бошковци (1 к.), Велковци (3 к.) и Златановци (4 к.) доселени се во различен период од селото Визбегово; Трајчевци (1 к.) доселени се од селото Јурумлери; Кузмановци (4 к.) доселени се од селото Волково; Орманци (9 к.) доселени се во 1906 година од селото Орман, таму се викале Субашовци; Вичоровци (14 к.) доселени се околу 1906 година од селото Злокуќани, се претпоставува дека подалечно потекло имаат од околината на Качаник, Косово; Дарчевци (4 к.) и они се доселени од селото Злокуќани; Бошковци (2 к.) доселени се од селото Кучково; Мојсовци или Галичани (1 к.) доселени се во 1915 година од мијачкото село Лазарополе; Трипун Ѓоргијов (1 к.) доселен од селото Волково; Јазаџини (1 к.) доселени се од селото Бањане.
Личности
Личности родени во Бардовци:
Сив сокол
Сиви сокол — птица од на соколите, најбрзата птица, а воедно и живо суштество на планетата. Се храни со птици, најчесто гулаби, патки, сколовранци и сл. Во својот добро познат пад од небото постигнува фантастична брзина од 320 км/ч. Во Северна Америка измерена е брзина од дури 389 км/ч. Својот плен го лови исклучиво во воздух. Мажјакот кај сивиот сокол, како и кај повеќето птици-грабливки е 1/3 помал од женката. Својата сива боја ја добива по една година возраст, претходно младите се темнокафени. Во Македонија се среќаваат два подвида: F.P. peregrinus или номиналниот подвид и средоземниот подвид, нешто помал - F.P.brookei.
Се гнезди во дупки на непристапни карпи. Како и сите останати соколи никогаш не прави гнездо, туку користи стари напуштени гнезда од гаврани, или, пак, едноставно ги несе своите јајца на карпата. Во гнездото обично несе од 3 до 4 јајца, во зависност од пристапот до храна. По 38-42 дена инкубација воглавно од страна на женката, се испилуваат малите сосема беспомошни соколчиња.За да излетаат од гнездото потребни се 40 дена. А за да станат неприкосновени ловци како своите родители, потребни се уште наредни 40 дена. Важно да се напомене е тоа дека само 1/3 од младите соколи успеваат да ја преживеат првата зима.
Палацо Векио
Палацо Векио или „Стара палата“ е градското собрание на Фиренца, Италија. Таа гледа на Плоштадот дела Сињорија, кој има копија од статуата на Давид на Микеланџело, и галеријата на статуи во соседната Лоџа деи Ланци.
Првично наречена Палацо дела Сињорија, по Сињорија од Фиренца, владејачкото тело на Република Фиренца, оваа зграда била позната и под неколку други имиња: Палацо дел Пополо, Палацо деи Приори и Палацо Дукале, во согласност со различната употреба. на палатата за време на нејзината долга историја. Зградата го добила своето сегашно име кога резиденцијата на војводата Медичи била преместена преку реката Арно во Палацо Пити.